# קלאודיה שיינבאום

קלאודיה שיינבאום
|  |
| שיינבאום, 2025 |
|
לידה |
24 ביוני 1962 (בת 63) מקסיקו סיטי, המדינות המקסיקניות המאוחדות  |
|
שם לידה | Claudia Sheinbaum Pardo  |
|
מדינה | מקסיקו מקסיקו |
|
מקום מגורים | * הארמון הלאומי
* מקסיקו סיטי
 |
|
השכלה | * Colegio de Ciencias y Humanidades Plantel Sur (1979)
* האוניברסיטה הלאומית האוטונומית של מקסיקו (1995)
* האוניברסיטה הלאומית האוטונומית של מקסיקו (1992)
* האוניברסיטה הלאומית האוטונומית של מקסיקו (1989)
* המעבדה הלאומית לורנס ברקלי (1999)
 |
|
תארים | Doctor of Engineering  |
|
מפלגה |
תנועת התחדשות לאומית  |
|
השקפה דתית |
חוסר דת  |
|
בני זוג | Carlos Imaz Gispert (1987–2016 (כ־29 שנים)) * Jesús María Tarriba (מ-2023)
 |
|
מספר ילדים |
1  |
|
פרסים והוקרה | * 100 נשים (BBC) (2018)
* הצווארון של מסדר העיט האצטקי
* זוכה פרס נובל
* טיים 100 (2025)
 |
|
חתימה |   |
|

נשיא מקסיקו|
1 באוקטובר 2024 – מכהנת (שנה ו־8 חודשים) |
|
→ אנדרס מנואל לופס אוברדור |

 |
|   |

**קלאודיה שיינבאום פרדו** (בספרדית: **Claudia Sheinbaum Pardo**;‏ נולדה ב-24 ביוני 1962) היא מדענית חוקרת, ופוליטיקאית מקסיקנית-יהודייה, המכהנת כנשיאת מקסיקו מאז 1 באוקטובר 2024. לפני כן כיהנה מאוגוסט 2018 עד יוני 2023 כראש עיריית מקסיקו סיטי מטעם סיעת הקואליציה "Juntos Haremos Historia". בשנת 2007 זכתה, ביחד עם שאר חברי הפאנל הבין-ממשלתי לשינוי האקלים של האו"ם, בפרס נובל לשלום. מועמדת של מפלגת השלטון "מורנה" (MORENA) לנשיאות בבחירות שהתקיימו ביוני 2024. הביעה תמיכה בביטול האיסור הפלילי על הפלות של מקסיקניות, דוגלת בהשקפת עולם פרוגרסיבית ומתמקדת בסיוע לעניים ולקהילות הילידים של מקסיקו.

ב-2 ביוני 2024 נבחרה לנשיאות מקסיקו. היא האישה הראשונה וכן היהודייה הראשונה בתפקיד נשיאת מקסיקו.

בהכשרתה היא דוקטור להנדסה סביבתית.

## ביוגרפיה

### משפחה

קלאודיה שיינבאום נולדה במקסיקו סיטי, עיר הבירה של מקסיקו. היא בתם השנייה של המהנדס הכימי קרלוס שיינבאום-יוסלביץ (1933–2013), ושל הביולוגית אנני פרדו-סמו (לבית בנימינוב) ילידת 1941. שיינבאום היא נכדתם של מהגרים יהודים אשכנזים מליטא מצד אביה, ושל יהודים-ספרדים מצד אמה מסופיה, בולגריה; שנמלטו בשואה.

שיינבאום סיפרה שהיא חגגה את החגים היהודיים בביתם של סביה וסבתותיה. הוריה היו פעילי שמאל ולא נטלו חלק פעיל בחיי הקהילה היהודית במקסיקו.

לאחר שנשיא מקסיקו לשעבר ויסנטה פוקס התבטא בצורה מסיתה ואנטישמית-גבולית, כשניסה להציגה כ"יהודייה בולגרייה" בלבד, שיינבאום הציגה את תעודת הלידה שלה בתגובה, על-מנת להבהיר לציבור שהיא "100% מקסיקנית".

### השכלה גבוהה, אקדמיה ופרס נובל קבוצתי

לשיינבאום תואר ראשון בפיזיקה עם התמחות בתרמודינמיקה, וכן תואר שני בהנדסת אנרגיה. את הדוקטורט בהנדסה סביבתית עשתה במעבדה הלאומית לורנס ברקלי האמריקנית (LBNL), מטעם האוניברסיטה האוטונומית הבינלאומית של מקסיקו (UNAM).

היא חיברה למעלה מ-100 מאמרים אקדמיים ושני ספרים מדעיים על אנרגיה, סביבה ופיתוח בר-קיימא.

בשנת 2007 הצטרפה כפאנליסטית לדיון הבין-ממשלתי לשינוי אקלים וסביבה (ראו: הפאנל הבין-ממשלתי לשינוי האקלים) של האו"ם כמומחית בתחום הסביבה והתעשייה, ובמסגרת פעילות זו כתבה, ביחד עם שאר חברי פאנל המומחים, ביניהם סגן-נשיא ארצות הברית לשעבר אל גור, את דו"ח AR4 , שעליו זכתה הקבוצה בפרס נובל לשלום בשלהי אותה שנה.

### נשיאת מקסיקו

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא נשיאת מקסיקו ובקושי יש מידע על כך.
מסע הבחירות לנשיאות של 2024 התנהל בצל אלימות קשה של קרטלי הסמים המקסיקניים, הנחשבים שנים רבות למקורבים למפלגת מורנה (MORENA) שאותה ייצגה. במסגרת מערכת בחירות זו, נרצחו 37 מתמודדים לתפקידים שונים במערכת הממשל המקסיקנית.

כנשיאת מקסיקו, החלה שיינבאום לפעול לקידום רפורמה משפטית שבמסגרתה הציבור המקסיקני יבחר את השופטים, בצורה ישירה.

באפריל 2025 נכללה ברשימת "טיים 100" לשנת 2025 לאחר שהפכה לאישה הראשונה שנבחרה לנשיאות מקסיקו, בזכות מנהיגותה השקולה נוכח אתגרים ביטחוניים ופוליטיים, ורקע ייחודי כמדענית אקלים שפועלת לקידום שינוי מדיניותי רחב היקף.

שיינבאום מפעילה ערוץ יוטיוב פופולרי ובשנת 2025 הייתה היוטיוברית המובילה במקסיקו עם ממוצע של עשרות אלפי צפיות ביום.

## חיים אישיים

בתחילת 1987 נישאה לראשונה לקרלוס אימאס חיספרט, שאותו פגשה באוניברסיטת סטנפורד שבארצות הברית. בשלהי שנת 1987 נולדה להם בת משותפת. שיינבאום ואימאס התגרשו ב-2016. בנובמבר 2023 נישאה בשנית לחסוס מאריה טאריבה, בנקאי בכיר מהבנק המרכזי של מקסיקו.

## קישורים חיצוניים

 מדיה וקבצים בנושא **קלאודיה שיינבאום** בוויקישיתוף
*

* קלאודיה שיינבאום, באתר אנציקלופדיה בריטניקה (באנגלית)

* קלאודיה שיינבאום, ברשת החברתית פייסבוק
* קלאודיה שיינבאום, ברשת החברתית X (טוויטר)
* קלאודיה שיינבאום, ברשת החברתית אינסטגרם
* קלאודיה שיינבאום, באתר ResearchGate
* קלאודיה שיינבאום, באתר גוגל סקולר

* קלאודיה שיינבאום, במסד הנתונים הקולנועיים IMDb (באנגלית)
* קלאודיה שיינבאום, במסד הנתונים הקולנועיים KinoPoisk (ברוסית)
* יוחנן בלייך, ‏ראשת העיר היהודיה: "חגגנו את כל חגי ישראל", באתר כיכר השבת, 2 ביולי 2018

## הערות שוליים